Fa HIV/Aids e ama botshelo jwa gago ...

Ga o a lebalwa

Gongwe o mongwe wa ba le bantsi mo nageng ya rona bao e leng gore HIV/Aids e nnile boammaruri mo go bona. Jaaka bontsi boo bo angwang ke HIV/Aids, gongwe o na le mathata a maikutlo jaaka go tlhabiwa ke ditlhong, go galefa le go tlhoka tsholofelo mmogo le tatlhegelo, fa o ntse o boifa gore wena kgotsa bao ba leng gaufi le ena ba ka tlhokomologwa.

Modimo o a tlhokomela!

Beibele e re bontsha gore Modimo o na le leerato le le kgethegileng le go tshwenyega ka bao ba tlhokomologilweng. Fa o ikutlwa o tlhokomologilwe, Modimo o iponatsa mo go wena:

Modimo ke botshabelo jwa rona

le thata ya rona;

o itshupile gantsi

e le thuso mo ditlalelong.

DIPESALOME 46:2

“Tlaang kwano go nna lotlhe ba lo lapileng, ba lo imelwang; nna ke tla lo lapolosa. Ipeleseng jokwe ya me, lo ithute mo go nna; gonne ke bonolo le boikokobetso mo pelong, mme lo tla bonela mewa ya lona tapologo. Gonne jokwe ya me e bonolo, morwalo wa me o botlhofo.”

MATHEO 11:28-30

Jesu o tlile mo lefatsheng go nna Mopholosi wa lona, e seng Moatlhodi wa lona

“Gonne Modimo o ratile lefatshe mo go kalo, mo o bileng wa le neela Morwaa-ona yo o tsetsweng a le esi, gore mongwe le mongwe yo o dumelang mo go ene a se ka a latlhega, mme a nne le bophelo jo bo sa khutleng. Kana Modimo ga o a roma Morwaa-ona mo lefatsheng gore a atlhole lefatshe, mme e le gore lefatshe le pholosiwe ka ena.

“Yo o dumelang mo go ena ga a atlholwe.”

JOHANE 3:16-18a

“Mme nna ke a itse gore

Mogolodi wa me o a phela;

ke ena yo o nnelang ruri,

o tla ema mo godimo ga lorole.

Mme ke tla bona Modimo,

ke se na letlalo

le le sentsweng ke dilo tseo,

ke se na nama ya me.

Ona ke tla o bona

e le mothusi wa me,

matlho a me a tla o bona,

e seng o sele;

ke seo pelo ya me

e se tlhologeletsweng mo go nna.”

JOBE 19:25-27

Dithapelo tsa tsholofelo go bao ba tlhorang

“Se boife, gonne ke na nao!

Se tlalelwe,

gonne ke Modimo wa gago!

Ke a go tiisa, ee, ke a go thusa,

ee, ke go tshegeditse ka letsogo

la me le le jang le le pholosang.”

JESAYA 41:10

A Morena wa kagiso ka esi a lo nee kagiso ka metlha yotlhe le ka mekgwa yotlhe.

2 BATHESALONIKA 3:16a

Leletsa Mogalathuso wa Aids mo go: 0800 012 322 kgotsa kereke ya gago ya selegae go bona keletso.

*Ditemana di tshotswe go tswa go Beibele ya Setswana 1970/1987.

E gatisitswe le go phasaladiwa ke Bible Society of South Africa.

www.biblesociety.co.za

Bibles and audio Bibles are available on the BibleSA-app